Մեծ երկրաշարժից առաջ Վարդանը Մոսկվայում, մտավորական շրջաններում Արցախյան հարցի բացատրական աշխատանքով էր զբաղված։ Եվ երբ մեծ աղետն եղավ, Մոսկվայից Երեւան գալով՝ տուն էլ չմտավ, ամիջապես գնաց Լենինական։ Մոսկովյան մի շարք թերթեր գրեցին Վարդանի Լենինականյան օրերի մասին։ Տասնութ օրում Վարդանը փլատակներից հանեց տասնութ մարդ։ Տասնութ հոգի վերստին կյանք ստացան, որոնցից մեկը հղի կին էր, որ ուր որ է՝ ծննդաբերելու էր։ Ուղարկեցին Վանաձորի ծննդատուն։